ROMÂNIA
MUNICIPIUL TIMIŞOARA
DIRECŢIA CLĂDIRI, TERENURI ŞI DOTĂRI DIVERSE I EST          
BIROUL CLĂDIRI, TERENURI I EST
CT2020-003205/31.08.2020



REFERAT DE APROBARE A PROIECTULUI DE HOTĂRÂRE ,
Privind trecerea din domeniul public al municipiului Timişoara, în domeniul privat al municipiului Timişoara a terenului aferent imobilului cu destinaţia de locuinţă, situat în Timişoara str. Geneva, nr.4 înscris în CF 434261 Timişoara, nr. topografic 4808


Având în vedere adresa nr.CT2020-003205 din 06.08.2020 prin care domnul Albu Gheorghe, proprietar al imobilului situat în Timişoara str. Geneva, nr.4 , înscris în C.F. nr.434261 Timişoara (CF vechi 3187 tm), nr.topo.4808  a solicitat trecerea terenului aferent construcților din domeniul public al municipiului Timișoara în domeniul privat al municipiului Timișoara.Terenul este inclus în domeniul public al municipiului Timişoara, conform înscrisului în Cartea Funciară  nr.434261 - Timişoara (CF vechi 3187 tm), nr.topo.4808.
       	Având în vedere adresa CT2020-003205/27.07.2020 a Serviciului Juridic, prin care ne informează că,  pentru imobilul situat în Timişoara str. Geneva nr.4, nu figurează litigii pe rolul instanţelor de judecată.
          	Având în vedere adresa CT2020-003205/25.08.2020, a Serviciului Administrare Fond Funciar, prin care ne informează că imobilul menţionat mai sus nu figurează a fi solicitat de către foştii proprietari sau moştenitorii acestora.
       	Potrivit evidenţelor Direcţiei Clădiri, Terenuri şi Dotări Diverse I Est, în momentul de față, respectiv din dosarele depuse în temeiul Legii nr.10/1991 rezultă faptul că pentru imobilul situat în Tiișoara, str. Geneva nr. 4 înscris în CF nr. 434261 Timișoara (Cf vechi 3187 tm), nr.top.4808  a fost depusă cerere de revendicare nr.D82004-5966 din 16.09.2004, constituindu-se dosarul intern nr.997/09.04.2008 prin care s-a dispus acordarea de despagubiri în condițiile Titlului VII din Legea nr.247/2005 modificată prin O.U.G. nr.81/2007.
Conform Legii 50/1991 republicată, art.13, alin. (1) ”Terenurile aparţinând domeniului privat al statului sau al unităţilor administrativ-teritoriale, destinate construirii, pot fi vândute, concesionate ori închiriate prin licitaţie publică, potrivit legii, în condiţiile respectării prevederilor documentaţiilor de urbanism şi de amenajare a teritoriului, aprobate potrivit legii, în vederea realizării de către titular a construcţiei. (2) Terenurile aparţinând domeniului public al statului sau al unităţilor administrativ-teritoriale se pot concesiona numai în vederea realizării de construcţii sau de obiective de uz şi/sau de interes public, cu respectarea documentaţiilor de urbanism aprobate potrivit legii.”
       	Conform prevederilor Ordonanței de Urgență nr.57/2019 privind Codul Administrativ, art.361,alin.(2) ” Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz,
dacă prin lege nu se dispune altfel.” 
Raportat la anexa 4 din Ordonanţa de Urgenţă 57/2019 privind Codul Administrativ, privind bunurile de uz sau interes public din care rezultă că terenul menţionat nu se încadrează în aceasta şi coroborat cu faptul că pe terenul înscris în 434261-Timişoara (CF vechi 3187 tm), nr.topo.4808 se află o clădire proprietate privată cu destinaţie de locuinţă iar terenul aferent clădirii este împrejmuit şi nu prezintă interes public, constituind curtea imobilului din str. Geneva nr.4, pe acest teren neavând acces decât proprietarii clădirii, rezultă fără echivoc că terenul în speţă nu este de natura domeniului public, respectiv de uz sau de interes public local. Mai mult decât atât, prin trecerea acestui imobil-teren din domeniul public al Municipiului Timişoara în domeniul privat al Municipiului Timişoara s-ar realiza o mai bună administrare a imobilului, acesta putând fi concesionat.
Având în vedere motivele expuse mai sus, propunem emiterea unei Hotărâri a Consiliului Local prin care să se aprobe trecerea din domeniul public al municipiului Timişoara în domeniul privat al municipiului Timişoara, a terenului aferent construcţiei cu destinaţia de locuinţă, situat în Timişoara str. Geneva nr.4, înscris în CF nr.434261 - Timişoara (CF vechi 3187 tm), nr.topo.4808 în suprafață de 725 mp.

